open-index/open-wikipedia-markdown huggingface dataset:
Eeva Lepistö

**Eeva Lepistö** (s. 21. syyskuuta 1943) on suomalainen toimittaja ja sarjakuvien suomentaja. Hän toimi ''Helsingin Sanomien'' sarjakuvatoimittajana vuosina 1964–2007. Tuona aikana hän valitsi lehdessä julkaistut sarjakuvat ja suomensi vieraskieliset sarjat. Suomen sarjakuvaseura myönsi hänelle vuonna 2006 sarjakuvaneuvoksen arvonimen ja kutsui häntä perusteluissaan ”Suomen luetuimmaksi mutta myös tuntemattomimmaksi kääntäjäksi”. Lepistön erityisenä ansiona mainittiin useiden kotimaisten strippisarjakuvien nostaminen suosioon *Helsingin Sanomien* avulla. Hänen ”löytöjään” ovat muun muassa Juba Tuomolan *[[Viivi ja Wagner]]*, Pauli Kallion ja Christer Nuutisen *[[Kramppeja ja nyrjähdyksiä]]*, Timo Mäkelän *[[Kalliokadun blues]]* ja Pertti Jarlan *[[Fingerpori]]*. Lepistö on saanut myös Suomen Valkoisen Ruusun ansioristin vuonna 2005.

Lepistö oli usean vuosikymmenen ajan Jim Davisin *[[Karvinen|Karvisen]]* ainoa suomentaja. Lepistö nosti sarjan *Helsingin Sanomien* sunnuntaisivuille vuonna 1981 ja keksi nimelle *Garfield* suomennoksen *Karvinen*. Hän suomensi 1990-luvun loppuun mennessä yli 50 *Karvinen*-kokoelmaa sekä kaksi kokoelmaa Dik Brownen *[[Harald Hirmuinen|Harald Hirmuista]]* ja yhden kokoelman Bud Gracen *[[Hannes (sarjakuva)|Hannesta]]*.

## Lähteet
Älykkyystesti

**Älykkyystesti** on psykologinen testi, jolla mitataan testattavan henkilön älykkyyttä. Älykkyystesti koostuu varta vasten älykkyystestiä varten luoduista tehtävistä, joista suoriutumisen perusteella henkilön älykkyyttä arvioidaan.

Suurin osa älykkyystesteistä pyrkii mittaamaan niin sanottua g-tekijää eli yleisälykkyyttä. Jotkin testit mittaavat älykkyyden eri osa-alueita. Ne antavat testatulle henkilölle älykkyysprofiilin, josta ilmenevät muun muassa hänen kognitiiviset vahvuusalueensa.

Älykkyystestin antamaa tulosta voidaan verrata suureen joukkoon muiden henkilöiden testituloksia, ja näin henkilön älykkyys voidaan määritellä suhteessa muihin ihmisiin. Älykkyys ilmoitetaan älykkyysosamääränä (ÄO). ÄO:ta määriteltäessä henkilön älykkyystestin pistemäärää verrataan normaalijakaumaan, jonka keskiarvo on 100, minkä jälkeen pistemäärä suhteutetaan testattavan ikään.

Yleisälykkyyttä mittaavia testejä on muodoltaan erilaisia. Niille on tyypillistä se, että ne vaativat mahdollisimman vähän ennalta opittuja tietoja tai taitoja. Niitä yhdistää se, että niiden ongelmanratkaisussa tarvitaan tiettyjä yleisen tason komponentteja, joiden esiintyminen todennetaan testien välisellä korrelaatiolla ja testien korrelaatiolla g-tekijään. Niille on ominaista myös standardointi.

Älykkyystestien soveltuvuutta eri kultturitaustaisten ja koulutukseltaan toisistaan poikkeavien ihmisten testaamiseen on toisinaan epäilty. Vuonna 1994 kaikkiaan 52 psykologia totesi ÄO-testin olevan hyvä ja kulttuurisesti riippumaton keino mitata ihmisen älykkyyttä.

Älykkyystestit syntyivät tarpeesta selvittää, onko oppilas laiska vai heikko. Ensimmäisen älykkyystestin kehitti psykologi Alfred Binet vuonna 1905. Psykologi Lewis Terman kehitti testiä edelleen Stanfordin yliopistossa, jonka mukaan testi sai nimekseen Stanford-Binet. Vuoden 1916 koesarjaan perustuvat edelleen useimmat nykyisetkin älykkyystestit.

Yhdysvalloissa nykyisin käytetyimpiä aikuisten älykkyystestejä ovat Wechsler Adult Intelligence Scale (WAIS) ja Stanford–Binet. Suomen Mensan käyttämä älykkyystesti on kulttuurineutraali yleistä älykkyystekijää mittaamaan pyrkivä tasokuviopäättelytesti.

## Lähteet
Tolerance 0

**Tolerance 0** on suomalaisen metalliyhtye S-Toolin musiikkialbumi, joka julkaistiin 15. syyskuuta 2017.

## Kappaleet
Kaikki kappaleet säveltänyt sekä sanoittanut Ville Laihiala ja sovittanut S-Tool.
# 
# 
# 
# 
# 
# 
# 
# 
# 
# 

## Kokoonpano
* Ville Laihiala – laulu, kitara
* Sami Leppikangas – kitara
* Kimmo Hiltunen – basso
* Aksu Hanttu – rummut

## Arvostelut
* Inferno: 
* Soundi: 
* Imperiumi.net:  

## Lähteet

## Aiheesta muualla
* 
*
Stephen Wooldridge

**Stephen Brian Wooldridge** (17. lokakuuta 1977 Sydney – 15. elokuuta 2017) oli australialainen ratapyöräilijä, olympiavoittaja ja maailmanmestari.

Wooldridge voitti joukkuetakaa-ajon olympiakultaa Ateenassa 2004, missä hänet palkittiin Peter Dawsonin tavoin kultamitalilla, vaikka he osallistuivat vain karsintavaiheeseen. Wooldridge voitti joukkuetakaa-ajossa myös muun muassa neljä maailmanmestaruutta. Hän kuoli vain 39-vuotiaana 15. elokuuta 2017.

## Lähteet
* Stephen Wooldridge Bio, Stats, and Results Olympics at Sports-Reference.com 

### Viitteet
Eurooppatie E40

**Eurooppatie E40** on pisin eurooppatie, jolla on pituutta noin 8 600 kilometriä. Tien länsipää on Ranskassa ja itäpää Kazakstanissa. Tie alkaa Pohjois-Ranskan Calaisista ja kulkee Belgian, Saksan, Puolan, Ukrainan, Venäjän, Länsi-Kazakstanin, Uzbekistanin, Turkmenistanin ja Kirgisian halki Itä-Kazakstanin Ridderiin.

## Reitti
Calais - Oostende - Gent - Bryssel - Liège - Aachen - Köln - Olpe - Gießen - Bad Hersfeld - Herleshausen - Eisenach - Erfurt - Gera - Chemnitz - Dresden - Görlitz - Legnica - Wroclaw - Opole - Gliwice - Krakova - Przemyśl - Lviv - Rovno - Zhitomir - Kiova - Harkova - Donin Rostov - Lougansk - Volgograd - Astrahan - Atıraw - Beineu - Kungrad - Nukus - Dasshaus - Buchara - Nawoy - Samarkand - Dihzak - Taškent - Šymkent - Taraz - Biškek - Almaty - Sary-Ozek - Taldykorgan - Ucharal - Taskesken - Ayaguz - Georgiyevka - Öskemen - Ridder.

Suurimmat tien varrella olevia kaupungit ovat Bryssel, Köln, Dresden, Wrocław, Krakova, Lviv, Kiova, Harkova, Volgograd, Taškent, Samarkand, Biškek ja Almaty.

## Kuvia

Tiedosto:E40 AACHEN.JPG| E40 Aachenissa.
Tiedosto:A4 bei Jena-Lobeda im Winter.jpg|Eurooppatietä Saksassa (Jena-Lobeda).
A4 E40 by Wroclaw IMG 5118.jpg|Puolan Wroclaw'n kohdalla.
E40 at Akademika Zabolotnoho Street, Kiev (02).jpg|Ukrainan Kiovassa.
E40-Tashkent-Shymkent.jpg|E40 jossain Uzbekistanin Taškentin ja Kazakstanin Šymkentin välillä.


## Lähteet
Francesco La Macchia

**Francesco La Macchia** (9. lokakuuta 1938 Tonnarella – 31. heinäkuuta 2017) oli italialainen ratameloja ja olympiamitalisti.

La Macchia saavutti parinsa Aldo Dezin kanssa kanadalaiskaksikkojen 1&nbsp;000 metriltä olympiahopeaa Roomassa 1960. Hän kuoli 78-vuotiaana 31. heinäkuuta 2017.

## Lähteet
* Francesco La Macchia Bio, Stats, and Results Olympics at Sports-Reference.com 

### Viitteet
Metalliruiskuvalu

**Metalliruiskuvalu **() on prosessi joka muistuttaa muovien ruiskuvalua. Ruiskuvalun jälkeen MIM-osasta (ns. vihreä osa) poistetaan muovinen sideaine. Tämän jälkeen ns. ruskeat osat sintrataan uunissa. Menetelmä soveltuu pienten (usein alle 30 g) monimuotoisten osien massavalmistukseen.
Achensee

**Achensee** on Itävallassa, Tirolin osavaltiossa, Jenbachin kunnan pohjoispuolella sijaitseva järvi. Se on 133 metrin syvyydellään, 9,4 kilometrin pituudellaan ja 6,8 km² pinta-alallaan Tirolin suurin ja syvin järvi. Achenseen länsipuolella kohoaa vuoristo Karwendel ja itäpuolella Brandenbergin Alpit. Muiden vuoristojärvien tavoin lämpötila on alhainen ja nousee harvoin yli 20 asteen. Surffaus on mahdollista järven koon ja tuulisten olosuhteiden ansiosta.

## Kuvagalleria

Achensee Seespitz um 1900.jpg
Achensee winter.jpg
Pertisau Achensee.jpg
Achenseekraftwerk Inntal Jenbach_Tirol.jpg
Achenseebahn Seespitz.jpg
AchenseeWinter01.JPG
Achensee Blick nach Norden - Standpunkt Pertisau.JPG


## Lähteet

## Aiheesta muualla

* Viralliset kotisivut
Mario Cantaluppi

**Mario Cantaluppi** (s. 11. huhtikuuta 1974 Schlieren, Sveitsi) on sveitsiläinen jalkapalloilija ja jalkapallovalmentaja. Pelipaikaltaan hän oli puolustava keskikenttäpelaaja.

Cantaluppi pelasi Sveitsin pääsarjassa 345 ottelua edustaen Grasshopper Club Zürichiä, FC Baselia, Servetteä ja FC Luzernia. Hän oli voittamassa Sveitsin-mestaruutta Grasshopper Club Zürichissä kaudella 1990–1991 sekä FC Baselissa kausina 2001–2002 ja 2003–2004. Sveitsin cupin Cantaluppi voitti FC Baselissa kausina 2001–2002 ja 2002–2003.

Vuosina 2004–2006 Cantaluppi pelasi 58 Bundesliigan ottelua 1. FC Nürnbergissä. Vuosina 2008–2010 hän edusti belgialaista Sint-Truidensea pelaten 47 ottelua maan pääsarjassa ja 34 ottelua toiseksi korkeimmalla sarjatasolla 2. divisioonassa. 

Cantaluppi pelasi Sveitsin maajoukkueessa 22 ottelua ja teki neljä maalia vuosina 1997–2003.

Valmentamisen Cantaluppi aloitti vuonna 2010 SC Buochsissa, jossa hän toimi pelaaja-valmentajana. Keväällä 2014 Cantaluppi toimi seitsemän ottelun ajan Servetten päävalmentajana Sveitsin toiseksi korkeimmalla sarjatasolla Challenge Liigassa.

## Lähteet
Kairon julistus (1943)

**Kairon julistus** annettiin toisen maailmansodan liittoutuneiden johtajiin kuuluvien Britannian pääministerin Winston Churchillin, Yhdysvaltain presidentin Franklin Rooseveltin ja Kiinan generalissimus Tšiang Kai-šekin Kairossa pitämän konferenssin päätteeksi 27. julistus 1943. Konferenssissa ja julistuksessa käsiteltiin liittoutuneiden tulevia sotatoimia Japania vastaan.

## Lähteet
Run–D.M.C. (albumi)

**Run–D.M.C.** on yhdysvaltalaisen hip hop -yhtyeen Run–D.M.C:n esikoisstudioalbumi. Albumi julkaistiin 27. maaliskuuta 1984, ja sitä pidettiin aikanaan mullistavana, koska se esitti aggressiivisempaa hip hop -tyyliä vastakohtaisena kevyelle hip hopille, joka oli suosittua siihen aikaan. Tämän albumin ansiosta Run–D.M.C:tä on pidetty 1980-luvun puolivälin new school hip hopin pioneereina. 

## Kappaleet
### A-puoli
# Hard Times – 3:52 
# Rock Box – 5:30
# Jam-Master Jay – 3:11
# Hollis Crew (Krush-Groove 2) – 3:12
# Sucker M.C.’s (Krus-Groove 1) – 3:09

### B-puoli
# It’s Like That – 4:50
# Wake Up – 5:31
# 30 Days – 5:47
# Jay’s Game – 4:25

### Deluxe-version bonuskappaleet
# Rock Box (B-Boy Mix) – 5:52
# Here We Go [Live at the Funhouse] – 4:06
# Sucker M.C.’s (Live at Graffiti Rock) – 3:25
# Russell & Larry Running at the Mouth – 4:37

## Kokoonpano
### Muusikot
*Jam Master Jay – lyömäsoittimet, kosketinsoitin
*D.M.C. – laulu
*Run – laulu
*Eddie Martinez – kitara

### Tuotanto
*Orange Krush – säveltäjä 
*Russell Simmons – tuottaja
*Larry Smith – tuottaja
*Rod Hui – tuottaja 

## Arvostelut
*AllMusic: 
**[[Chicago Tribune]]*: 
**[[Pitchfork]]*: 8.1/10 
**[[Rolling Stone]]*: 
**[[The Village Voice]]*: A−

## Lähteet
Henrik Parviainen

**Henrik (Heikki) Parviainen (Parwiainen)** (25. helmikuuta 1814 – 2. toukokuuta 1877) oli suomalainen kauppias ja valtiopäivämies.

Pohjois- ja Raja-Karjalasta on lähtöisin ns. Kiihtelysvaaran Oskolan sukuhaara, josta useat suvun jäsenet ja heidän puolisonsa ovat kohonneet merkittäviksi kauppiaiksi tai tehtailijoiksi ja vaikuttaneet muillakin aloilla 1800-luvulta alkaen. Tämän sukuhaaran vanhin on Antti Ollinpoika Parviainen (syntynyt 1674, kuollut 27. toukokuuta 1737 Kiihtelysvaaran Oskolassa).

Henrik Parviainen oli mainitun sukuhaaran maakauppias Kiihtelysvaarasta. Parviaisen ensimmäinen vaimo oli Elin Simonsdotter (1826–1847 Kiihtelysvaarassa) ja toinen Sofia Cajander (1829–1897). Parviaisella oli kolmetoista lasta, joista mainittakoot poika Simo Frithiof Parviainen, piirilääkäri ja valtiopäivämies, tytär Johanna Selina Parviainen, tehtailija C. J. Cederbergin vaimo sekä tytär Elise Parviainen, joka vuosi isänsä kuoleman jälkeen oli ensimmäinen ja ainoa nainen, joka sai Joensuussa porvarioikeudet.

Parviainen harjoitti kaupankäyntiä Joensuussa jo ennen kaupungin perustamista 1848 ja hankki porvarioikeudet perustetussa kaupungissa kuten veljensä Simon Parviainen,  Petter Parviainen ja Erik Parviainen sekä Jyväskylässä Michel Parviainen. 
Parviainen hankki perustetusta Joensuun kaupungista tontin asuntoa ja kauppahuonetta varten Torikadun ja Suvantokadun kulmasta (korttelista 52 tontti 4 vanhan numeroinnin mukaisesti), nykyään K-Citymarketin kohdalla. Hän asui siinä koko loppuelämänsä. Vuonna 1862 siihen rakennettiin Joensuun ensimmäinen lämmitettävä eteinen. Parviainen kauppasi muun muassa voita, turkiksia, suolaa, kahvia ja kankaita. Ehkä hänen hyväntahtoisuutensa takia liike ajautui konkurssiin 1877, hän itse kuoli samana vuonna.

 

Parviainen rakennutti Joensuuhun kolme asuintaloa, mutta yksikään niistä ei enää ole säilynyt. Lisäksi hän urakoi yhdessä talollinen Tuomas Laurikaisen kanssa Niskasaaren viljamakasiinin, joka valmistui 1852. Se on Joensuun vanhin kivirakennus ja museoviraston valtakunnallisesti merkittävä kulttuuriympäristö. Parviainen osallistui myös laivaliikenteen kehittämiseen kahdessa laivayhtymässä, mm. höyrylaiva *Väinämöisen* osakkaana vuodesta 1866 lähtien. 

Oman kaupankäynnin ohella hän toimi Joensuussa järjestysoikeuden vannotettuna apujäsenenä, kaupunginvanhimpina (valtuutettujen edeltäjä) ja kaupungin rahavarainhoitajana eli kaupunginkasöörinä (kamreerin edeltäjä) sekä rakennuslainavarain toimikunnassa. Parviainen oli porvarissäädyssä Joensuun edustaja valtiopäivillä 1863–1864. Valtiopäivillä hyväksyttiin muun muassa Parviaisen ja A. J. Europaeuksen esitys Joensuun yläalkeiskoulun (myöhemmin Joensuun lyseo) perustamisesta.  Hän oli perustamassa myös Joensuun porvariston eläkekassaa 1856 ja toimi seurakunnan kirkkovaltuuston jäsenenä 26 vuotta ja lukkarina 12 vuotta. Parviainen oli Suomalaisen Kirjallisuuden Seuran aktiivijäsen.

## Lähteet
Terminator (tuotesarja)

**Terminator** on tuotesarja, joka on alkanut James Cameronin ohjaamasta elokuvasta.

Sarjaan kuuluu useita elokuvia, videopelejä, sarjakuvia ja muita tuotteita.

## Hahmot
Keskeisiä hahmoja tuotesarjassa ovat Sarah Connor, John Connor, Terminator ja Skynet.

## Elokuvat

* *[[Terminator – tuhoaja]]* (1984)
* *[[Terminator 2 – Tuomion päivä]]* (1991)
* *[[Terminator 3: Koneiden kapina]]* (2003)
* *[[Terminator – Pelastus]]* (2009)
* **' (2015)
* **' (2019)

## Televisiosarjat
* **

## Sarjakuvat
* *[[RoboCop vs. The Terminator]]*

## Videopelit
Videopelejä ovat kehittäneet useat eri yritykset eri alustoille.

## Lähteet

 

## Aiheesta muualla
* Pelisarja MobyGamesissä
King of Rock

**King of Rock** on yhdysvaltalaisen hip hop -trion Run–D.M.C:n toinen studioalbumi. Albumi tuotettiin sekä julkaistiin vuonna 1985 ja se on rocksävytteisempi yhtyeen aikaisempaan albumiin *[[Run–D.M.C. (albumi)|Run–D.M.C.]]* verrattuna. Monet albumin *King of Rock* kappaleista sisältävät raskaita kitarariffejä. Albumi sijoittui Billboard 200 -listan sijalle 52.
sekä ''Billboardin'' Top R&B/Hip-Hop Albums -listan sijalle 12.

## Kappaleet
# Rock the House – 2:42
# King of Rock – 5:14
# You Talk Too Much – 5:59
# Jam-Master Jammin’ – 4:20
# Roots, Rap, Reggae (feat. Yellowman) – 3:12
# Can You Rock It Like This – 4:30
# You’re Blind – 5:31
# It’s Not Funny – 5:35
# Darryl and Joe (Krush-Groove 3) – 6:39

;Deluxe-version bonuskappaleet
# Slow and Low (Demo) – 4:27
# Together Forever (Krush-Groove 4) (Live) – 3:35
# Jam-Master Jammin’ (Remix, Long Version) – 6:45
# King of Rock (Live, from Live Aid) – 7:27

## Arvostelut
*AllMusic: 
**[[Chicago Tribune]]*: 
**[[Pitchfork]]*: 5.7/10 
**[[The Village Voice]]*: B+

## Lähteet
Carl Johan Cederberg

**Carl Johan Cederberg**, myös **C. J. Cederberg** tai **Janne Cederberg** (20. heinäkuuta 1847 – 19. maaliskuuta 1908), oli suomalainen kauppias ja tehtailija Joensuussa.

C. J. Cederbergin isä Jakob Gustaf Cederberg (3. toukokuuta 1823 – 16. marraskuuta 1875) perusti Petter Parviaisen kanssa Joensuussa yhtiön Gustaf Cederberg & Co ja Penttilän sahan. Petter Parviaisen vetäydyttyä hankkeesta ja 1875 isän sekä 1886 veljen ja yhtiökumppanin Bernhardin kuoltua, C. J. Cederberg jäi 1880-luvulla yksin johtamaan yhtiötä.

C. J. Cederbergin ensimmäinen vaimo oli Anna Kristina Watanen, (25. huhtikuuta 1850 – 26. toukokuuta 1881), Simon Parviaisen sisaren tytär, ja toinen vaimo Johanna Celina (Hanna) Parviainen, (11. joulukuuta 1856 – 4. elokuuta 1914), Henrik Parviaisen tytär. 

C. J. Cederbergillä oli yhteensä 10 lasta, joista mainittakoot: Väinö Cederberg (s.1881) yhtiön toimitusjohtaja C. J. Cederbergin kuoleman jälkeen, yhtiön johtokunnan jäsenet John Cederberg (s.1875) ja Aarne Cederberg (s.1885) sekä Arla Cederberg (s.1886), Joensuun taidemuseon suurlahjoittaja.  Lapsista John ja Aarne olivat yhtiön johtokunnassa, mutta erityisesti karjatalouden kehittämisessä heillä oli suuri ansio. Gustaf Cederberg & Co. -yhtiö harjoitti Penttilän sahan lisäksi mm. maa- ja karjataloutta, johon kuului peltoja ja mylly, suuri tiilinavetta sekä karjanhoitokoulu. Cederbergien kauppa oli Torikadulla, nykyisen K-Citymarketin kohdalla.

Penttilän sahaa palvelleista tervahöyryistä S/S Suomi on nykyisin Lappeenrannan satamassa kahvilana nimellä Prinsessa Armaada.
 
Carl Johan Cederberg kuoli työmatkalla Pariisissa 1908
. Carl Johan Cederberg, Hanna Cederberg ja useita muita Cederberg-suvun henkilöitä on haudattu Joensuun hautausmaalle. Hautamuistomerkin on suunnitellut Eliel Saarinen.
## Lähteet

## Aiheesta muualla
* L. Hämäläinen : Pohjois-Karjalan laivat purjehtivat Välimerelle saakka. Ensimmäinen Saimaan höyrylaiva kävi Lyypekissä jo 1860-luvulla, Helsingin Sanomat, 16.12.1938, nro 339, s. 4, Kansalliskirjaston digitaaliset aineistot
Bengt Meyer

**Bengt Oskar Meyer** (25. lokakuuta 1928 Helsinki   – 17. heinäkuuta 2017 Tammisaari) oli suomalainen gynekologi, joka vaikutti merkittävästi kohdunkaulansyöpäseulontojen kehittymiseen Suomessa.

Meyerin vanhemmat olivat lääketieteen lisensiaatti Julius Frans Christina Meyer ja Ragnhild Boije ja puoliso vuodesta 1953 sairaanhoitaja Ulla Helena Emilia Westerlund. Meyer tuli ylioppilaksi 1947 ja valmistui Helsingin yliopistosta lääketieteen lisensiaatiksi vuonna 1954. Lääketieteen ja kirurgian tohtoriksi hän väitteli 1959 tutkielmalla *Tetany and Pregnancy: A Clinical Study*. Hän sai synnytysopin ja gynekologian erikoispätevyyden vuonna 1962. Meyer toimi Helsingin Naistenklinikalla erikoislääkärinä vuodesta 1958 ja sittemmin apulaisylilääkärinä, kunnes jäi eläkkeelle vuonna 1991. 

Nuoruudessaan Meyer harrasti ampumaurheilua ja oli kahtena perättäisenä vuonna skeet-ammunnan Suomen mestari.

## Lähteet
State House (Sierra Leone)

**State House** on Sierra Leonen presidentin virka-asunto. Se sijaitsee Tower Hillin State Avenuella, Sierra Leonen Freetownin keskustassa. 

## Historia
State House rakennettiin vuonna 1895 ja rakennusta kutsuttiin alun perin nimeltä Fort Thornton. Sierra Leonen siirtomaa-aikana se toimi Sierra Leonen kuvernöörin residenssinä. Valtion ollessa Commonwealth realmina vuosina 1961–1971 se toimi Sierra Leonen pääministerin virka-asuntona. Vuodesta 1971 State House on ollut Sierra Leonen presidentin virka-asuntona.

## Lähteet

## Aiheesta muualla
Ranskan Länsi-Afrikan frangi

Ranskan Länsi-Afrikan rahayksikkö oli vuoteen 1945 saakka **frangi**. Ranskan frangin kanssa samanarvoiset setelit laski liikkeelle Dakarissa toiminut Banque de l’Afrique occidentale (BAO). Niitä käytettiin myös Ranskan Kamerunissa, Ranskan Keski-Afrikassa ja Ranskan Togomaassa. Toisen maailmansodan Ranskassa aiheuttaman inflaation takia afrikkalaisia siirtomaita varten perustettiin vuonna 1945 erillinen valuutta CFA-frangi. Sen arvo oli aluksi 1,70 ja vuodesta 1948 lähtien kaksi Ranskan frangia.

BAO:n edeltäjä oli vuonna 1853 perustettu Banque du Sénégal, joka laski liikkeelle 5, 25, 100 ja 500 frangin seteleitä vuodesta 1855. Vuonna 1901 perustettu BAO julkaisi useana sarjana 5, 10, 25, 50, 100, 500 ja 1&nbsp;000 frangin seteleitä. Vuonna 1955 perustettiin erillinen emissiolaitos Institut d’emission de l’Afrique occidentale française et du Togo, jonka vuonna 1962 korvasi Länsi-Afrikan valtioiden keskuspankki BCEAO.

Maksuvälineinä Ranskan Länsi-Afrikassa toimivat vuoteen 1945 saakka myös ranskalaiset setelit ja kolikot. Varainsiirrosta siirtomaiden ja emämaan välillä perittiin vuosina 1934–1942 pieni vaihtomaksu. Kolikoita ryhdyttiin lyömään Länsi-Afrikkaa varten vasta vuonna 1944. Samaan aikaan julkaistiin vaihtorahaksi myös 50 centimen sekä yhden ja kahden frangin setelit.

## Lähteet
* 

### Viitteet
Na Hong-jin

**Na Hong-jin** (s. 1974) on korealainen elokuvaohjaaja ja käsikirjoittaja. Vuonna 2008 hän voitti parhaan ohjaajan palkinnon Grand Bell Awards -gaalassa sekä Korean Film Awards -tilaisuudessa esikoisohjauksestaan The Chaser (추격자).
Hänen seuraava vuonna 2010 valmistunut elokuvansa Hwanghae (황해, engl. *The Yellow See* tai *The Murderer*) esitettiin vuoden 2011 Cannesin elokuvafestifaalilla. Hänen kolmas elokuvansa oli 2016 valmistunut Goksung (곡성, eng. *The Wailing, The Strangers*), genrerajoja rikkonut kauhuelokuva, josta tuli myös taloudellinen menestys ja voitti lukuisia palkintoja. Myös Goksung esitettiin Cannesin elokuvafestivaalilla.

## Filmografia
* *Go-su-bu-ji* (lyhytelokuva, 2004) - cinematografi
* *A Perfect Red Snapper Dish* (short film, 2005) - ohjaus, käsikirjoitus
* *Sweat* (lyhytelokuva, 2007) - ohjaus, käsiskirjoitus
* *Carnival* (lyhytelokuva, 2007) - näyttelijä
* *[[The Chaser]]* (2008) - ohjaus, käsikirjoitus
* *[[Hwanghae|Hwanghae]]* (2010) - ohjaus, käsikirjoitus
* *[[Goksung]]* (2016) - ohjaus, käsikirjoitus

## Palkinnot
*2017 22. Chunsa Film Art Awards: Paras ohjaus (*[[Goksung]]*)
*2016 16. Director's Cut Awards: Paras ohjaus (*[[Goksung]]*)
* 2016 37. Blue Dragon Film Awards: Paras ohjaus,  paras käsikirjoitus (*Goksung*)
* 2016 Korea Film Actor's Association Top Star Awards:  Paras ohjaus (*[[Goksung]]*)
* 2016 Korean Film Producers Association Awards:  Paras ohjaus (*[[Goksung]]*)
* 2017 8. KOFRA Film Awards:  Paras elokuva, paras ohjaus (*[[Goksung]]*)
* 2017 11th Asian Film Awards:  Best Director (*[[Goksung]]*)

## Lähteet
Immigration Act of 1924

**Immigration Act of 1924** () oli Yhdysvaltain liittovaltion laki, jossa säädettiin maahanmuuton rajoituksista. Laki tuli voimaan 26. toukokuuta 1924. Laki rajoitti kiintiöiden avulla vuosittaista maahanmuuttajien määrää. Lain mukaan maahan sai tulla 2 % ihmisiä niistä kansalaisuusryhmistä, joita Yhdysvalloissa asui vuoden 1890 väestönlaskennan perusteella. Laki tiukensi vuonna 1921 säädettyä Emergency Quota Actia, joka asetti maahanmuuton kiintiön kolmeen prosenttiin perustuen vuoden 1910 väestönlaskentaan.

Maahanmuuton kiintiöt olivat voimassa vuoteen 1965 asti, jolloin lain korvasi uusi maahanmuuttolaki Immigration and Nationality Act of 1965.

## Kiintiöt maittain

## Lähteet
Milkshake (televisiosarja)

**Milkshake** on suomalainen 17-osainen draamasarja, joka esitettiin Yle TV1:llä vuonna 1994. Sarjan pääosissa näyttelivät Mari Rantasila, Niina Nurminen, Hellen Willberg, Tiina Lymi sekä Minna Koskela. Sarjan tapahtumapaikkana oli kuvitteellinen helsinkiläinen hampurilaisravintola TOHR (The Original Hamburger Restaurant).

Alkusyksystä 1993 Yleisradio halusi uudistaa draamatarjontaansa ja teki tuotantopäätöksen Jukka Vienon käsikirjoituksesta, jonka tapahtumapaikkana toimi kuvitteellinen hampurilaisravintola. Sarjalla haluttiin vastapainoa televisioalaa ja sisältöjä vaivanneeseen miesvaltaisuuteen, kun sarjan pääosissa olivat nuoret, identiteettiään etsivät naiset.

Sarjasta kaavailtiin alun perin 20-osaista, mutta liian nopean kuvausaikataulun ja rahanpuutteen vuoksi sarja typistyi 17 osaan. Yhden jakson kuvaamiseen oli varattu aikaa yksi viikko. Kuvausten alettua oli käsikirjoittaja Jukka Vieno ehtinyt saamaan valmiiksi vasta viiden ensimmäisen jakson käsikirjoituksen. Myös katsojalukujen osalta sarjassa epäonnistuttiin; tavoitteeksi asetettu miljoona katsojaa jäi lopulta noin 300&nbsp;000:een.

Sarja kuvattiin Helsingissä Sinebrychoffin vanhalla tehtaalla. Kuvaustila oli ajoittain niin kylmä, että muun muassa puheen aikana hengitys saattoi höyrytä.

## Rooleissa

### Vierailijat

## Jaksot

## Vastaanotto
Jukka Kajava ihmetteli *[[Helsingin Sanomat|Helsingin Sanomissa]]*, miten erinomaisena pitämänsä minisarjan *[[Tuntemattomalle jumalalle]]* tekijät Jukka Vieno ja Hannu Kahakorpi olivat saaneet aikaan jotakin näin huonoa. Erityisesti hän kammoksui sarjan kuudetta jaksoa, jossa muuan päähahmoista jauhettiin hampurilaispihveiksi. Käsikirjoittaja Jukka Vieno on syyttänyt sarjan heikosta tasosta aivan liian kiireistä tuotantoaikataulua.

## Lähteet

## Aiheesta muualla
* ''Milkshake'' Yle Areenassa
* Otteita sarjasta Ylen Elävässä arkistossa
Ardwickin rautatieasema

**Ardwickin rautatieasema** on rautatieasema Manchesterin Ardwickissa. Se sijaitsee Hope Valley Linen varrella teollisuusalueella Manchesterin itälaidalla. Asema avattiin marraskuussa 1842.

Asemaa käytti 882 matkustajaa kaudella 2017–2018. Kaudella 2014–2015, jolloin sitä käytti 542 matkustajaa, se oli Manchesterin vähiten ja Suur-Manchesterin neljänneksi vähiten käytetty rautatieasema.

## Lähteet
* 

### Viitteet
Milkshake

**Milkshake** voi tarkoittaa seuraavia:

* pirtelö *(eng. milkshake)*
* *[[Milkshake (televisiosarja)|Milkshake]]*, suomalainen televisiosarja vuodelta 1994
* ”Milkshake”, Kelisin kappale vuodelta 2003
Amerikan setä

**Amerikan setä** (*Mon oncle d’Amérique*) on Alain Resnais’n ohjaama ranskalainen elokuva vuodelta 1980. Sen ovat käsikirjoittaneet Jean Gruault ja Henri Laborit, ja pääosia esittävät Gérard Depardieu, Nicole Garcia ja Roger Pierre.

## Juoni
*Amerikan setä* on kokeellinen elokuva, joka perustuu ranskalaisen neuropsykologin Henri Laborit’n kertojanääneen. Elokuvan alussa Laborit luonnehtii kutakin henkilöhahmoa ja tämän elämäntilannetta katsojalle. Itse tarinassa nuori René (Depardieu) jättää perheensä maatilan ja etenee päälliköksi ranskalaisessa tekstiiliyrityksessä. Janine () jättää puolestaan perheensä teatteriuraa rakentaakseen ja tutustuu Jeaniin, sivistyneeseen poliitikko-kirjailijaan.

## Näyttelijät

Lähde: 

## Vastaanotto ja jälkimaine
*Amerikan setä* voitti Cannesin elokuvajuhlien Grand Prix’n ja oli käsikirjoituksestaan Oscar-ehdokkaana. Vuonna 2004 *[[The New York Times]]in* kriitikot valitsivat *Amerikan sedän* yhdeksi kaikkien aikojen tuhannesta parhaasta elokuvasta maailmassa.

## Lähteet

## Aiheesta muualla
* 
* 
}
Markus Schopp

**Markus Schopp** (s. 22. helmikuuta 1974 Graz, Itävalta) on itävaltalainen jalkapalloilija ja jalkapallovalmentaja. Pelipaikaltaan hän oli keskikenttäpelaaja.

## Seurajoukkueura

Schopp nostettiin SK Sturm Grazin junioreista edustusjoukkueeseen kesällä 1991. Ensimmäiset Itävallan Bundesliigan ottelunsa hän pelasi kaudella 1992–1993. Schopp edusti SK Sturm Grazia 203 liigaottelussa ja voitti Itävallan-mestaruuden kausina 1997–1998 ja 1998–1999 sekä Itävallan cupin kausina 1995–1996 ja 1998–1999.

Kaudella 2000–2001 SK Sturm Graz pelasi historiansa parhaan Mestarien liiga -kauden voittaen lohkonsa ensimmäisessä lohkovaiheessa ja yltäen 16:n parhaan joukkoon. Ensimmäisessä lohkovaiheessa Schopp teki maalin 3–0-kotivoitossa Galatasaraysta ja molemmat maalit 2–0-kotivoitossa AS Monacosta. Toisessa lohkovaiheessa hän onnistui maalinteossa 2–1-vierasvoitossa Panathinaikosista. Neljällä maalillaan Schopp oli joukkueensa paras maalintekijä kyseisellä Mestarien liiga -kaudella.

Itävallassa Schopp pelasi lisäksi Red Bull Salzburgissa 31 liigaottelua kaudella 2005–2006. Ulkomailla hän edusti puolentoista kauden ajan saksalaista Hamburger SV:tä, jossa hän pelasi 40 Bundesliigan ottelua vuosina 1996–1998, neljän kauden ajan italialaista Brescia Calciota pelaten 80 Serie A:n ottelua vuosina 2001–2005 ja elokuusta 2006 joulukuuhun 2007 yhdysvaltalaista New York Red Bullsia pelaten kymmenen ottelua Major League Soccerissa.

### Tilastot

## Maajoukkueura

Schopp pelasi Itävallan alle 21-vuotiaiden maajoukkueessa 16 ottelua ja teki yhden maalin. Itävallan A-maajoukkueessa hän pelasi 56 ottelua ja teki kuusi maalia vuosina 1995–2005. Schopp kuului joukkueeseen, kun Itävalta ainoan kerran hänen pelaajauransa aikana selviytyi MM-lopputurnaukseen vuonna 1998.

### Maalit

## Valmennusura

Schopp valmensi SK Sturm Grazissa juniorijoukkueita vuosina 2009–2012 ja kakkosjoukkuetta vuosina 2012–2017. Välissä hän toimi kuuden Itävallan Bundesliigan ottelun ajan seuran edustusjoukkueen päävalmentajana keväällä 2013. Vuosina 2010–2011 Schopp toimi seurapestinsä ohella Itävallan alle 21-vuotiaiden maajoukkueessa päävalmentaja Andreas Herzogin apulaisena.

## Lähteet
Salvo Montalbano

**Salvo Montalbano** (italiaksi *commissario Salvo Montalbano*) on kuvitteellinen poliisikomisario Sisiliassa, Italiassa. Hän seikkailee Andrea Camillerin romaani- ja novellisarjoissa. Hän taistelee mafiaa, korruptiota ja alamaailmaa vastaan Vigatan kuvitteellisessa kaupungissa, Sisiliassa. 

Televisiossa on myös esitetty "eurodekkarina" sarja ''Komisario Montalbano'', ohjaajana Alberto Sironi. Niissä pääosaa esitti Luca Zingaretti. DVD-julkaisuina niitä on julkaistu 10 tuotantokautta.
Top R&B/Hip-Hop Albums

**Top R&B/Hip-Hop Albums** on *[[Billboard]]*-aikakauslehden julkaisema lista, joka sijoittaa R&B- sekä hip hop -albumeita niiden Yhdysvaltain myyntien mukaan. Listan nimi oli alun perin *Top R&B Albums*, mutta sen nimi muutettiin nykyiseen muotoonsa vuonna 1999. Kun lista esiintyi *Billboardissa* ensimmäistä kertaa, oli sen nimi vuonna 1965 *Hot R&B LPs*. Listan nimi on ollut myös *Top Black Albums*.
Nationen

**Nationen** on Oslossa ilmestyvä sanomalehti, joka ilmestyy kuusi kertaa viikossa maanantaista lauantaihin. Se on perustettu vuonna 1918, ja se oli aiemmin Senterpartietin pää-äänenkannattaja mutta nykyisin se on puolueista riippumaton, ja sen omistaa Tun Mediam jonka suurimmat omistajat ovat TINE, Norges Bondelag, Nortura, Felleskjøpet Agri ja Landkreditt. Vuonna 2016 lehden levikki oli 12&nbsp;972. Päätoimittaja on ollut vuodesta 2016 Irene Halvorsen.

Nationen perustettiin vuonna 1896 perustetun Landmandspostenin seuraajaksi. Lehden ensimmäinen päätoimittaja oli vuoteen 1942 saakka Thorvald Aadahl, Lehti siirtyi tabloidikokoon vuonna 1986. Verkkosivusto nationen.no perustettiin 2001 sen jälkeen kun omistus muuttui 1997.

## Vastaavat päätoimittajat
* Thorvald Aadahl 1918–1943
* Erling Johnsen 1945–1963
* Dagfinn Vårvik 1963–1988
* Martin Vårvik 1965–1971 (vt. päätoimittaja Dagfinn Vårvikin ollessa Bortenin hallituksen ministerinä)
* Osvald Magnussen 1988–1991
* Kjell Martin Børringbo 1991–1993
* Erling Kjekstad 1993–1995
* John Kvadsheim 1993–1996
* Lars Olav Haug 1996–2000
* Tord Langmoen 2000–2005
* Tove Lie 2005–2008
* Pernille Huseby 2013–2014 (konstituert)
* Mari Velsand 2008–2013
* Mads Yngve Storvik 2014–2016
* Irene Halvorsen 2016–
## Opplag
Bekreftede netto opplagstall fra Mediebedriftenes Landsforening:

## Lähteet
*

### Viitteet

## Aiheesta muualla
*Nationenin verkkosivusto
Scientific Data Systems

**Scientific Data Systems** (**SDS**) on yhdysvaltalainen vuonna 1961 perustettu yritys, jonka perustajiin kuuluivat Max Palevsky ja Robert Beck.

Xerox osti yhtiön vuonna 1969 ja lakkautti osaston vuonna 1975. Xeroxin omistuksessa ollessaan yhtiö tunnettiin myös nimellä **Xerox Data Systems** (**XDS**).

Yhtiö oli varhainen mikropiirien käyttäjä ja ensimmäinen piisirulle tehdyille transistoreille.
Yhtiön SDS Sigma 7 oli ensimmäisiä suurtietokoneita, jotka käyttivät monoliittisiä mikropiirejä.

Yhtiön valmistama SDS 940 oli käytössä Stanfordin tutkimusinstituutin (SRI) oN-Line Systemissä ja SRI:n tietokone oli toinen ARPANETiin kytketty tietokone. SDS 940 tuki Berkeley Time-Sharing Systemiä ja käytettiin Project Geniessä, johon se kehitettiin SDS 930:stä.

## Tuotteet
* SDS-92 minitietokone, yksi varhaisimmista kaupallisista mikropiirejä käyttävistä tietokoneista
* SDS 900 -sarja
* SDS 940
* SDS Sigma -sarja

## Lähteet

## Aiheesta muualla
* Dokumentteja Bitsavers.org -sivustolla 
* Tietokonemallien dokumentteja
Down by Law (elokuva)

**Down by Law** on Jim Jarmuschin käsikirjoittama ja ohjaama elokuva vuodelta 1986. Sen pääosissa näyttelevät Tom Waits, John Lurie, Roberto Benigni, Nicoletta Braschi ja Ellen Barkin. John Lurie teki myös musiikin elokuvaan. Tämä oli italialaisen Roberto Benignin ensimmäinen rooli muunkielisessä elokuvassa.

## Juoni

Kolme toisilleen tuntematonta miestä pidätetään ja laitetaan samaan vankiselliin New Orleansissa. Tiskijukka Zack (Tom Waits) ja sutenööri Jack (John Lurie) on lavastettu syyllisiksi, italialainen turisti Bob (Roberto Benigni) on pidätetty taposta. Lakkaamatta puhuva Bob kehittää pakosuunnitelman, ja pian kolmikko harhaileekin jo vankilaa ympäröivällä suolla. He päätyvät talolle, jossa Bob rakastuu heti kauniiseen Nicolettaan ja haluaa jäädä tämän luokse. Keskenään riitautuneet Zack ja Jack jatkavat pakoa omille tahoilleen.

## Näyttelijät

Lähde: 

## Vastaanotto ja jälkimaine
*[[The New York Times]]in* kriitikot valitsivat *Down by Law’n* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Lähteet

## Aiheesta muualla
* 
* 
* 
*
SKN St. Pölten

**Sportklub Niederösterreich St. Pölten** on jalkapalloseura Sankt Pöltenin kaupungista. Seura pelaa kaudella 2018–2019 Itävallan pääsarjassa Itävallan Bundesliigassa.

## Lähteet
Wolfsberger AC

**Wolfsberger Athletik Club** on jalkapalloseura Wolfsbergin kaupungista. Seura pelaa kaudella 2018–2019 Itävallan pääsarjassa Itävallan Bundesliigassa.

Wolfsberg sijoittuu vuosien 2020–2025 eurooppalaisten seurojen keskinäisessä UEFA:n seurapisterankingissa sijalle 162.

## Lähteet
Osuusmaksu

**Osuusmaksu** on osuuskunnan osuuden nimellisarvo. Osuusmaksun suuruus voidaan määrätä osuuskunnan säännöissä. Maksetut osuusmaksut kirjataan osuuspääomaan.

Osuusmaksu eli nimellisarvo voi olla sama kuin osuuden merkintähinta eli "ostohinta", mutta tämä ei ole välttämätöntä. Merkintähinta voi sisältää esimerkiksi erillisen liittymismaksun. Osuus voi olla myös nimellisarvoton. Silloin merkintähinta voidaan asettaa tarpeen mukaan muuttamatta sääntöjä.

Jokaisen osuuskunnan jäsenen on otettava yksi osuus. Osuuskunnan säännöissä voidaan määrätä velvollisuudesta ottaa useampia osuuksia.

Kun jäsenyys päättyy tai osuus muuten lakkaa, osuuskunta palauttaa siitä maksetun merkintähinnan joko kokonaan tai osittain. Palautettavasta määrästä voidaan säännöissä määrätä toisinkin.

## Osuusmaksu kirjanpidossa
Osuudesta maksettu merkintähinta merkitään osuuskunnan taseessa osuuspääoman korotukseksi, jollei sitä ole päätetty kirjata kokonaan tai osittain sijoitetun vapaan oman pääoman rahastoon (SVOP). Jos jäseneltä peritään liittymismaksu, jota ei jäsenen erotessa palauteta, liittymismaksu kirjataan vararahastoon.

Kun jäsenyys päättyy ja osuus lakkaa, osuusmaksu palautetaan odotusajan jälkeen. Lähtökohtaisesti odotusaika on niin sanottu odotusvuosi. Irtisanotut mutta vielä palauttamattomat osuusmaksut esitetään taseessa siten, että osuuspääoman alakohtana esitetään vähennyserä esimerkiksi nimikkeellä *Odotusajaksi vieraaseen pääomaan siirretyt irtisanotut osuusmaksut*. Vastaava erä esitetään myös taseen vieraassa pääomassa.

Palautettava määrä ei välttämättä ole sama kuin aikanaan osuuspääomaan merkitty määrä. Jos palautettava määrä on osuuspääomaan merkittyä määrää suurempi, ylittävä osuus vähennetään ensisijaisesti ylijäämästä tai muusta vapaasta omasta pääomasta. Jos palautettava määrä on pienempi, erotus jätetään osuuspääomaan, ellei sitä tule sääntöjen mukaan merkitä SVOP-rahastoon.

## Lähteet
Osuuspääoma

**Osuuspääoma** tarkoittaa osuuskunnan kirjanpidossa sitä määrää, mikä osuuksien merkintähinnoista ja osuuspääoman korotuksista on osuuspääomaan merkitty. 

Osuuspääoma on osuuskunnan sidottua omaa pääomaa. Se esitetään osuuskunnan taseessa.

Kansallisilla osuuskunnilla ei ole laissa määrätty osuuspääoman minimimäärää. Eurooppaosuuskunnilla osuuspääoman on oltava vähintään 30 000 euroa.

Osuuskunnalla voi olla myös osakepääoma, jos sillä on osakkeita.

## Lisäosuuspääoma ja sijoitusosuuspääoma
Jos osuuskunta on antanut lisäosuuksia tai sijoitusosuuksia, osuuspääoma jakautuu taseessa seuraaviin alanimikkeisiin:
* Osuuspääoma
* Lisäosuuspääoma
* Sijoitusosuuspääoma
Myös lisäosuudet ja sijoitusosuudet kuuluvat osuuskunnan sidottuun omaan pääomaan.

## Irtisanotut osuudet
Irtisanottuja osuuksia vastaavat, vielä palauttamattomat osuusmaksut ovat osuuskuntaoikeudellisesti osa osuuspääomaa. Kirjanpidossa ne kuitenkin kuuluvat taseen vieraaseen pääomaan. Osuuspääoma esitetään taseessa bruttomääräisenä, mutta irtisanotut osuudet vähennetään sen alla erillisenä eränä esimerkiksi nimikkeellä *Odotusajaksi vieraaseen pääomaan siirretyt irtisanotut osuusmaksut*.

## Katso myös
* Osakepääoma
* Osuusmaksu

## Lähteet
Eurajoen lukio

**Eurajoen lukio** on Eurajoen kunnassa sijaitseva kolmisarjainen (lv. 2017–2018) lukio. Lukio toimii Eurajoen yhteiskoulun kanssa samassa rakennuksessa.

Lukiossa on 212 (lukuvuosi 2017–2018) opiskelijaa ja rehtorina toimii Pasi Rantala (vuodesta 2014, lukuvuoden 2016–2017 ja 2018-2019 virkavapaalla, vs. rehtorina Ilkka Heikkilä). Pasi Rantala jäi sairauseläkkeelle 1.7 2019 ja sivistyslautakunta valitsi Ilkka Heikkilän rehtoriksi 1.8 2020 alkaen

Eurajoen lukio on saanut lukio-oikeudet 19.8.1959 silloiselta Kouluhallitukselta. Lukion rehtoreina ovat toimineet Oskar Antola 1959–1976, Erkki Pertola 1976–1981, Raimo Kukkamäki 1981–2004 ja Matti Kesti 2004–2014.

Eurajoen lukiolla on oma sähköinen San ny! -niminen tiedotuslehti.

Eurajoen lukio tarjoaa opiskelijoilleen ilmaiset matkat, oppikirjat ja tietokoneen pientä korvausta vastaan.

Oppilaskunta ja tutorit toimivat koulussa aktiivisesti.

Koulu tiedottaa tapahtumistaan koulun sivujen, Peda.netin ja Facebookin kautta.

## Lähteet

## Aiheesta muualla
* Eurajoen lukion kotisivut
* Lukio – Eurajoki
Fenoprofeeni

**Fenoprofeeni** (C15H14O3) on fenyylipropaanihappojohdannaisiin kuuluva orgaaninen yhdiste. Yhdistettä voidaan käyttää lääketieteessä tulehduskipulääkkeenä nivelkipujen hoitoon.

## Ominaisuudet ja käyttö
Huoneenlämpötilassa fenoprofeeni on väritöntä öljymäistä nestettä. Yhdiste liukenee vähäisessä määrin veteen ja hieman paremmin alkoholeihin. Fenoprofeeni on heikko happo ja sen pK<sub>a</sub>-arvo on 4,5. Monien muiden tulehduskipulääkkeiden tavoin fenoprofeenin vaikutusmekanismi perustuu syklo-oksigenaasientsyymin toiminnan estoon. Tämän seurauksena tulehduksen välittäjäaineina toimivien prostaglandiinien synteesi estyy. Teholtaan aine on verrattavissa ibuprofeeniin. Fenoprofeenia käytetään useimmiten kalsiumsuolana   nivelreuman ja nivelrikon aiheuttaman kivun lievittämiseen. Fenoprofeenin haittavaikutukset ovat tyypillisiä tulehduskipulääkkeille ja tyypillisten haittavaikutusten lisäksi esiintyy myös allergista ihottumaa ja munuaistoksisuutta.

## Valmistus
Fenoprofeenin synteesin ensimmäisessä vaiheessa m-hydroksiasetofenoni reagoi emäksisissä olosuhteissa kuparin katalysoimana bromibentseenin kanssa muodostaen m-fenoksiasetofenonia. Tämän yhdisteen karbonyyliryhmä pelkistetään hydroksyyliryhmäksi natriumboorihydridillä. Seuraavalla vaiheessa tuote bromataan fosforitribromidin avulla ja tämän jälkeen bromiatomi korvataan syanoryhmällä nukleofiilisella substituutioreaktiolla natriumsyanidin kanssa. Viimeisessä vaiheessa syanoryhmä hydrolysoidaan ja tuotteena muodostuu fenoprofeenia.
:

## Lähteet
Brittiläinen 1. laskuvarjoprikaati

**Brittiläinen 1. laskuvarjoprikaati** oli brittiläinen sotilasyksikkö, joka taisteli toisessa maailmansodassa. Prikaati muodostettiin 5. syyskuuta 1941. Prikaati osallistui Pohjois-Afrikan maihinnousuun, Sisilian maihinnousuun ja Arnhemin taisteluun. Toisen maailmansodan jälkeen prikaati liitettiin 6. laskuvarjodivisioonaan, jonka osana se palveli Palestiinassa 8. huhtikuuta 1946 alkaen.

## Organisaatio
### Pataljoonat
* 1. laskuvarjopataljoona, 15. syyskuuta 1941 - 30. toukokuuta 1945, 31. heinäkuuta 1945 - 31. elokuuta 1945
* 2. laskuvarjopataljoona, 30. syyskuuta 1941 - 8. toukokuuta 1945, 31. heinäkuuta 1945 - 31. elokuuta 1945
* 3. laskuvarjopataljoona, 1. lokakuuta 1941 - 8. toukokuuta 1945
* 4. laskuvarjopataljoona, 1. tammikuuta 1942 - 31. heinäkuuta 1942
* B komppania, 13. laskuvarjopataljoona, 10. toukokuuta 1945 - 16. toukokuuta 1945
* 17. laskuvarjopataljoona, 14. elokuuta 1945 - 31. elokuuta 1945

## Komentajat
* prikaatikenraali R. N. Gale 5. syyskuuta 1941
* prikaatikenraali E. W. C. Flavell 18. huhtikuuta 1942
* prikaatikenraali G.W. Lathbury 18. huhtikuuta 1943 (haavoittui 18. syyskuuta 1944)
* everstiluutnantti J. D. Frost 19. syyskuuta 1944 (virkaatekevä) (haavottui 20. syyskuuta 1944)
* prikaatikenraali G.W. Lathbury 23. lokakuuta 1944
* everstiluutnantti A. H. Pepys 1. kesäkuuta 1945 (virkaatekevä)
* prikaatikenraali S. J. L. Hill 30. heinäkuuta 1945

## Lähteet
UC3 Nautilus

**UC3 Nautilus** on yksityisesti rakennettu pienoissukellusvene, joka upposi 11. elokuuta 2017 Køgen lahteen Kööpenhaminan eteläpuolelle. Aluksen on rakentanut tanskalainen keksijä Peter Madsen. Sukellusveneessä oli uppoamista edeltävänä päivänä ollut Madsenin lisäksi ruotsalainen toimittaja Kim Wall, joka on ilmoitettu kadonneeksi. Tanskan poliisi epäilee Madsenia osalliseksi Wallin katoamiseen.

Madsen esitteli *Nautiluksen* tiedotusvälineille vuonna 2008. Aluksen rakentaminen kesti kolme vuotta, ja se rahoitettiin joukkorahoituksella, jolla saatiin kerättyä 1,5 miljoonaa Tanskan kruunua eli yli 200&nbsp;000 euroa. Valmistuessaan *Nautilus* oli maailman suurin ja nykyisin kolmanneksi suurin yksityishenkilön rakentama sukellusvene. Se on pituudeltaan 18-metrinen.

## Lähteet
Ovumia

**Ovumia** on Tampereella, Helsingissä ja Jyväskylässä toimiva hedelmöityshoitoklinikka, joka on tehnyt hedelmöityshoitoja vuodesta 1993. Klinikkaketjun laboratorioissa tehdään vuosittain noin 2000 hedelmöityshoitoa, ja yhtiön asiakkaille on syntynyt yli 12 000 vauvaa. Ovumia tekee yli 70 prosenttia Suomessa tehtävistä munasolulahjoitushoidoista. Yhtiön hallituksen puheenjohtajana toimii Pekka Sillanaukee. 

Ovumialla on asiakkaita Suomen lisäksi Ruotsista, Norjasta, Saksasta, Sveitsistä, Itävallasta, Hollannista, Englannista, Irlannista, Kanadasta ja Yhdysvalloista.

Yhtiö toimi aluksi lapsettomuushoitojen palvelulaboratoriona vuosina 2007–2015 ja aloitti yksityisvastaanottotoiminnan laajamittaisesti vuonna 2013. Yhtiö on investoinut yli 2,5 miljoonaa euroa naisesta ja miehestä johtuvan lapsettomuuden hoito- ja laboratoriomenetelmien kehittämiseen yhteistyössä Tekesin kanssa vuosina 2013-2017.
 
Ovumia integroi Terveystalolta ostamansa Fertinova Tampere (entinen AVA Klinikka Tampere) -klinikan osaksi yhtiötä vuonna 2016. Lisäksi yhtiö osti Terveystalolta Fertinova brändin (entinen AVA Klinikka Suomi), sekä Fertinova Helsinki ja Fertinova Jyväskylä klinikat vuonna 2017. 

Ovumia koordinoi Suomen munasolupankkia ja toimii lisääntymiskehitysbiologian ja sukusolupankkiteknologian osaamiskeskuksena. Yhtiön laboratorio Tampereella vastasi munasarjakudoksen pakastamisesta, sulattamisesta ja alkiotuotannosta, kun Suomessa vuonna 2016 syntyi ensimmäinen vauva pakastetun munasarjakudoksen takaisinsiirron ansiosta.

## Lähteet
FC Tirol Innsbruck

**FC Tirol Innsbruck** on entinen jalkapalloseura Innsbruckin kaupungista. Seura perustettiin vuonna 1993 ja se ajautui konkurssiin vuonna 2002. Seura voitti kolme peräkkäistä Itävallan Bundesliigan mestaruutta vuosina 2000, 2001 ja 2002.

## Lähteet
Magnus Erik Alopaeus

**Magnus Erik Alopaeus** (15. elokuuta 1806 Porvoo – 16. toukokuuta 1874) oli suomalainen lääninrovasti, teologian kunniatohtori ja valtiopäivämies

Magnus Erik Alopaeuksen isä oli porvoolainen tuomiorovasti Pehr Johan Alopaeus ja isoisä piispa Magnus Jacob Alopaeus. Äiti oli Johanna Elisabeth Solitander, Erik Solitanderin tytär. Alopaeuksen vaimo oli Margareta Solitander, Johan Solitanderin tytär.

Alopaeus opiskeli Turussa ja valmistui Turun palon jälkeen 1830 filosofian kandidaatiksi Helsingissä. Pappisvihkimyksen 1840 jälkeen hän toimi Juvan kirkkoherrana vuodesta 1846 ja lääninrovastina vuodesta 1869.. Hän sai teologian kunniatohtorin arvon  1864. Alopaeus oli Tammikuun valiokunnan jäsen vuonna 1862 ja pappisäädyssä edustaja valtiopäivillä  1863–1864, 1867 ja 1872.

Magnus Erik Alopaeuksen poika oli pormestari, valtiopäivämies Gerhard Pehr Alopaeus.

## Lähteet
Grazer AK

**Grazer Athletik-Klub** on jalkapalloseura Grazin kaupungista. Seura pelaa Itävallan neljänneksi korkeimmalla sarjatasolla kaudella 2017. Grazer on voittanut kertaalleen Itävallan Bundesliigan mestaruuden. Tämä tapahtui vuonna 2004.

## Lähteet
Osku (täsmennyssivu)

**Osku** voi tarkoittaa ainakin seuraavia:

*Osku, suomalainen miehen etunimi
*Osku, Iranin maakunta
*Osku, kaupunki Iranissa
*Osku, hahmo *Karvinen*-sarjakuvassa
*Osku, Suomen Opiskelija-Allianssi, suomalainen järjestö
Gustav Fischer (ratsastaja)

**Gustav Fischer** (8. marraskuuta 1915 Meisterschwanden – 22. marraskuuta 1990) oli sveitsiläinen kouluratsastaja ja olympiamitalisti.

Fischer kilpaili kaikissa kesäolympialaisissa vuosien 1952–1968 välillä ja ylsi hopealle tai pronssille jokaisella kerralla. Roomassa 1960, jolloin joukkuekilpailua ei käyty, Fischer ylsi yksilökilpailussa hopealle. Hänet muut arvokisamitalinsa tulivat joukkuekilpailusta.

## Lähteet
* 
* Gustav Fischer Bio, Stats, and Results Olympics at Sports-Reference.com 

### Viitteet
Gottfried Trachsel

**Gottfried Trachsel** (5. lokakuuta 1907 – 1974 Thun) oli sveitsiläinen kouluratsastaja ja olympiamitalisti.

Trachsel saavutti joukkuekilpailussa olympiahopeaa Helsingissä 1952 ja olympiapronssia Tukholmassa 1956. Hän sijoittui olympialaisissa hyvin myös yksilötasolla, Helsingissä neljänneksi ja Tukholmassa kuudenneksi.

## Lähteet
* 
* Gottfried Trachsel Bio, Stats, and Results Olympics at Sports-Reference.com 

### Viitteet
Kalevan kisat 2018

**Kalevan kisat 2018** eli yleisurheilun Suomen-mestaruuskilpailut järjestettiin 19.–22. heinäkuuta 2018 Jyväskylässä, jossa kilpailut käytiin Harjun stadionilla. Kaikkiaan kisat olivat 111:nnet ja kuudennet Jyväskylässä pidetyt. Aikaisemmin Kalevan kisat oli järjestetty kaupungissa vuosina 1950, 1965, 1974, 1992 ja 2006. Kisojen järjestäjäseurana toimi Jyväskylän Kenttäurheilijat. Kisojen pääsihteerinä toimi Pasi Valoranta ja järjestelytoimikunnan puheenjohtajana Antti Mero.

## Mitalistit
### Miehet
#### Juoksu- ja kävelylajit

#### Kenttälajit

### Naiset
#### Juoksu- ja kävelylajit

#### Kenttälajit

## Lähteet
*
*
### Viitteet

## Aiheesta muualla
James Chapman (toimittaja)

**James Chapman** on brittiläinen toimittaja, sittemmin brexit-valmistelija, joka kesällä 2017 siirtyi brexitin vastustajaksi.

Chapman työskenteli Daily Mailin politiikan toimituksen esimiehenä ennen kuin siirtyi Britannian EU-eroa valmistelevaan ministeriöön pääneuvottelija David Daviesin lähimmäksi avustajaksi. Hän erosi tehtävästä todettuaan, ettei hänen aiemmin hyvin voimakkaasti ajamansa brexit ole hyvä ajatus, ja ryhtyi ajamaan brexit-vastaisen liikkeen ja demokraattisen puolueen perustamista.

## Lähteet
Säveliä Neuvostoliitosta

**Säveliä Neuvostoliitosta** oli Yleisradiossa esitetty radion musiikkiohjelma 1980-luvulla. Ohjelmaa toimitti musiikkitoimittaja Tero Heinänen.

## Lähteet
Markku Teräsvasara

**Markku Teräsvasara** (s. 1965 Turku) on toiminut Metso Outotecin varatoimitusjohtajana vuoden 2020 kesäkuusta lähtien. Teräsvasara oli Outotecin toimitusjohtaja vuoden 2016 lokakuusta vuoden 2020 kesäkuuhun. 

Maaliskuussa 2025 Teräsvasara nimitettiin Terrafame-kaivosyhtiön hallituksen puheenjohtajaksi Lauri Ratian jälkeen.

## Ura

Markku Teräsvasara valmistui rakennusinsinööriksi Porin teknillisestä opistosta. Hän aloitti uransa Nord-Engineering Oy:n suunnittelijana vuonna 1988. Sen jälkeen hän jatkoi suunnittelijan töitä vuosina 1990-1993 Insinööritoimisto Lauri Pitkälä Oy:ssä. Vuosina 1994-1997 hän toimi projektipäällikkönä Insinööritoimisto Pitkälä Oy & Pitla Oy:ssä. Vuodesta 1997 vuoteen 2016 hän työskenteli ruotsalaisessa Atlas Copco -teknologiayrityksessä, ensin myyntitehtävissä, myöhemmin erilaisissa johtotehtävissä. Atlas Copco -vuosinaan hän työskenteli Kirkkonummen Masalassa, Ruotsin Örebrossa ja Kiinassa. Teräsvasara oli Ruotsin myyntiyhtiön ensimmäinen ulkomainen toimitusjohtaja ja toimi lopuksi toimialansa palveludivisioonan johtajana. Hänellä oli alaisia eri mantereilla yli 5 000 ja hänen johtamansa divisioonan liikevaihto oli yli miljardi euroa. Teräsvasara toimi yhtiössä rakennus- ja kaivostekniikan toimialalla. Kesäkuussa 2016 Outotec nimitti hänet toimitusjohtajakseen Pertti Korhosen jälkeen. Vaikka sekä Atlas Copco että Outotec toimivat kaivannaisteollisuuden alueella, ne eivät ole kilpailijoita, sillä Atlas Copco toimii jalostusketjun alkupäässä ja Outotec loppupäässä.  Atlas Copco valmistaa muun muassa paineilmakompressoreja ja erilaisia rakennus- ja louhintalaitteita.

Outotecin hallituksen puheenjohtaja Matti Alahuhdan mukaan nimitykseen vaikutti Teräsvasaran pitkä nousujohteinen ura Atlas Copcossa, jossa hän toimi johtajana kaivosalan laite- ja palveluliiketoiminnoista ja menestyi niin nousu- kuin laskukaudellakin.

Outotecillä yksi Teräsvasaran ensimmäisistä muutoksista oli palveluliiketoiminnan eriyttäminen omaksi yksikökseen.

## Yksityiselämä

Teräsvasara on naimisissa ja hänellä on yksi tytär. Hän harrastaa muun muassa melontaa ja juoksua. 

## Lähteet

  

## Aiheesta muualla
*Markku Teräsvasaran LinkedIn-profiili